04003812705990008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 381 

- " 27 Μαΐου 1999 


ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Χαρακτηρισμός του οικισμού Οινουσσών Δήμου Οι- 
νουσσώντου Νομού Χίου παραδοσιακού και καθο¬ 
ρισμός ειδικών όρων και περιορισμών δόμησης ... 1 

ΑΠΟΦΑΣΕΙΣ 

Τροποποίηση ρυμοτομικού σχεδίου στο Ο.Τ. 1337 του 
Δ'Συγκροτήματος. 2 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στη Δ12/Φ.74/36449/19.12.97 
ειδοποίηση παρακατάθεσης για ακίνητα που απαλ- 
λοτριώθηκαν με την ΚΥΑ: 1020916/ 1177/ 0010/ 
4.3.94, (ΦΕΚ 215/4.3.94 τ.Δ') για τη βελτίωση - δια- 
πλάτυνση της Εθνικής Οδού Θήβας - Λιβαδειάς, 
τμήμα (I): ΧΘ0+0000 - χθ5+139,82 και τμήμα (II): 


χθΟ+ΟΟΟ - χθ3+589,36 στη χθ: 109-118. 3 

Π ΟΛΕΟΔΟΜ ΙΑ 

ΔΙΑΤΑΓΜΑΤΑ (1) 


Χαρακτηρισμός του οικισμού Οινουσσών Δήμου Οινουσ- 
σών του Νομού Χίου ως παραδοσιακού και καθορι¬ 
σμός ειδικών όρων και περιορισμών δόμησης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 3 και 4 (παρ. 1) του ν. 
1577/1985 «Γενικός Οικοδομικός Κανονισμός «(Α210), ό¬ 
πως το άρθρο 3 τροποποιήθηκε με το άρθρο 1 (παρ. 1) 
του Ν .1772/1988 «Τροποποίηση διατάξεων του Ν. 
1577/1985 «ΓΟΚ» και άλλες διατάξεις» (Α' 91). 

2. Τις διατάξεις του άρθρου 9 του Ν. Δ/τος της 17-7- 
1923 «περί σχεδίων πόλεων κ.λ.π.», όπως μεταγενέστερα 
τροποποιήθηκαν και συμπληρώθηκαν (Α' 228). 

3. Τις διατάξεις της παρ. 9β του άρθρου 25 του ν. 
2508/1997 «Βιώσιμη οικιστική ανάπτυξη των πόλεων και 
οικισμών της Χώρας και άλλες διατάξεις» (Α' 124) 


4. Τις διατάξεις του άρθρου 29Α Ν. 1558/1985 «Κυβέρ¬ 
νηση και Κυβερνητικά Οργανα» (Α' 137) που προστέθηκε 
με το άρθρο 27 του Ν. 2081/1992 (Α' 154) και αντικατα- 
στάθηκε με την παρ. 2α του άρθρου 1 του Ν. 2469/1997 
(Α'38). 

5 . Την 47/199Λ γνωμοδότηση του δημοτικού συμβου¬ 
λίου Οινουσσών (ν. Χίου). 

6. Το 8839/2260/18-3-1996 έγγραφο της Διεύθυνσης 
Πολεοδομικού Σχεδιασμού προς το Δήμο Οινουσσών και 
το γεγονός ότι η προθεσμία που προβλέπεται από το 
άρθρο 4 (παρ. 1) του ν. 1577/1985 «Γενικός Οικοδομικός 
Κανονισμός» παρήλθε άπρακτη. 

7. Το 762/19-11-1996 έγγραφο του Δήμου Οινουσσών 
(αρ.Πρωτ. Υ.ΠΕ.ΧΩ.Δ.Ε 103028/10469/22.11.1996) 

8. Τις από 2.2.1996, 24.2.1997 και 12.12.1997 αιτιολο- 
γικές εκθέσεις - εισηγήσεις της Δ/νσης Πολεοδομικού 
Σχεδιασμού - Τμήμα Παραδοσιακών Οικισμών. 

9. Τις 47/1996,58/1997 και 30/1998 γνωμοδοτήσεις του 
Κεντρικού Συμβουλίου Χωροταξίας Οικισμού και Περι¬ 
βάλλοντος. 

10. Το γεγονός ότι από τις κανονιστικές διατάξεις αυτού 
του διατάγματος δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α. 

11 .Την 66/1999 γνωμοδότηση του Συμβουλίου της Επι¬ 
κράτειας με πρόταση του Υπουργού Αιγαίου, αποφασί¬ 
ζουμε: 

Αρθρο 1 

Χαρακτηρίζεται ως παραδοσιακός ο οικισμός των Οι- 
νουσσών Δήμου Οινουσσών (ν.Χίου) και καθορίζονται τα 
όρια αυτού, όπως φαίνονται με διακεκομμένη- εστιγμένη 
γραμμή και με στοιχεία που θεωρήθηκε από τον Υπουργό 
Αιγαίου με την Γ.Υ.Α. 892/1999 πράξη του και που αντίτυ¬ 
πο του σε φωτοσμίκρυνση δημοσιεύεται με το παρόν διά¬ 
ταγμα. 

Άρθρο 2 

Καθορίζονται ειδικοί όροι και περιορισμοί δόμησης των 
οικοπέδων του κατά το προηγούμενο άρθρο χαρακτηρι- 
ζομένου ως παραδοσιακού οικισμού, όπως στις επόμενες 
παραγράφους: 

1. Διατηρούνται οι αρτιότητες των οικοπέδων κατά κα¬ 
νόνα ή παρέκκλιση βάσει των ισχυουσών διατάξεων. 

2. Ο συντελεστής δόμησης και το ποσοστό κάλυψης 
των οικοπέδων ορίζονται κατά περίπτωση ως εξής: 

α) Για οικόπεδα επιφάνειας μικρότερης ή ίσης των 50 
τ.μ.: 

- συντελεστής δόμησης 1,6 

- ποσοστό κάλυψης 80% 

β) Για οικόπεδα επιφάνειας μικρότερης ή ίσης των 100 
τ.μ. : 

- συντελεστής δόμησης 1,6 για τα πρώτα 50 τ.μ. και 0,8 
για την υπόλοιπη επιφάνεια 

- ποσοστό κάλυψης 70% 

γ) Γ ια οικόπεδα επιφάνειας μικρότερης ή ίσης των 200 
τ.μ.: 

-συντελεστής δόμησης 1,2 = για τα πρώτα 100 τ.μ. 
και 0,8 για την υπόλοιπη επιφάνεια 

- ποσοστό κάλυψης 50% 

δ) Γ ια οικόπεδα επιφάνειας από 201 έως 300 τ.μ. ή και 
μεγαλύτερης των 300 τ. μ.: 

- συντελεστής δόμησης 1 για τα πρώτα 200 τ.μ., 0,6 για 
το τμήμα από 201 έως 300 τ.μ. και 0,4 για την υπόλοιπη ε¬ 
πιφάνεια (πέραν των 300 τ.μ.) 

% - ποσοστό κάλυψης 50% 

3 . α) Η μέγιστη συνολική δομήσιμη επιφάνεια ορόφων 
κυρίων και βοηθητικών κτιρίων ορίζεται σε 400 τ.μ. 

β) Ειδικότερα η μέγιστη συνολική δομήσιμη επιφάνεια 
ορόφων των κτιρίων κοινής ωφελείας και ξενώνων - ξενο¬ 
δοχείων (κυρίωνκαι βοηθητικών) ορίζεται σε 1200τ.μ., με 
κλιμάκωση του όγκου του κτιρίου σύμφωνα με τα παρα¬ 
δοσιακά πρότυπα του οικισμού. 

4. Ο μέγιστος αριθμός ορόφων των κτιρίων ορίζεται σε 
δύο (2) με μέγιστο επιτρεπόμενο ύψος αυτών τα επτά και 
μισό (7,50) μέτρα, μετρούμενο από το γύρω φυσικό έδα¬ 
φος. 

Σε περίπτωση έντονης κλίσης του εδάφους επιτρέπεται 
μία όψη να έχει ύψος 8,50 μ. από το φυσικό έδαφος. 

Το ύψος της στέγης δεν συμπεριλαμβάνεται στο μέγι¬ 
στο ύψος του κτιρίου. 

5. Η τοποθέτηση του κτιρίου μέσα στο οικόπεδο γίνεται 
με τα εξής κριτήρια: 

α) να μη βλάπτεται ο πολεοδομικός ιστός του οικισμού 
β) να προστατεύεται η θέα των κοινοχρήστων χώρων 
γ) να προστατεύεται όπου είναι δυνατόν η θέα των ομό¬ 
ρων οικοπέδων 

δ) να μη διαμορφώνονται υποβαθμισμένοι ελεύθεροι 
χώροι ανάμεσα σε όμορες ιδιοκτησίες 
Η Επιτροπή Πολεοδομικού και Αρχιτεκτονικού Ελέγχου 
(ΕΠΑΕ) εγκρίνει τη θέση του κτιρίου στο οικόπεδο και 
μπορεί να επιβάλλει επι πλέον περιορισμούς ως προς την 
μορφή και τον όγκο των κτιρίων. 

6. Τα κτίρια στεγάζονται με τετράρριχτες στέγες με πε¬ 
ριμετρικό στηθαίο, που επικαλύπτονται με κεραμίδια γαλ¬ 
λικού τύπου. 

Είναι δυνατή η κατασκευή και δίρριχτης στέγης, σε πε¬ 
ρίπτωση ανέγερσης κτιρίου σε μεσαίο οικόπεδο, εφόσον 
αυτό διατάσσεται από όριο σε όριο, κατά το πρώην συνε¬ 
χές οικοδομικό σύστημα. 

Η στέγη των κτιρίων κατασκευάζεται μετά την ολοκλή¬ 
ρωση του φέροντα οργανισμού του κτιρίου και πριν από 
την συνέχιση των υπόλοιπων εργασιών. Μέσα στην στέγη 
του κτιρίου δε επιτρέπεται η δημιουργία ορόφου ή τμή¬ 
ματος ορόφου. 

7. Οι εξώστες τοποθετούνται στο κεντρικό τμήμα της ό¬ 
ψης του κτιρίου και δεν επιτρέπεται η στέγασή τους. 

α) Το μήκος του εξώστη σε πρόβολο δεν επιτρέπεται να 
είναι 


μεγαλύτερο από τα 2/5 του μήκους της αντίστοιχης ό¬ 
ψης και 

μικρότερο από 1,50 μ. Το πλάτος αυτού δεν επιτρέπεται 
να είναι 

μεγαλύτερο του 1,50 μ. και μικρότερο των 0,80 του μέ¬ 
τρου 

β) Το μήκος του εξώστη σε υποστηλώματα δεν επιτρέ¬ 
πεται να είναι μεγαλύτερο από τα 2/5 του μήκους της α¬ 
ντίστοιχης όψης ενώ το πλάτος αυτού δεν επιτρέπεται να 
είναι μεγαλύτερο των 2,50 μ. 

γ) Δεν επιτρέπεται η κατασκευή συνεχών εξωστών σε ό¬ 
λο το μήκος της όψης, καθώς και των γωνιακών εξωστών 
δ) Οι εξώστες πρέπει να αφίσταντα». από άκρα της όψης 
τουλάχιστον κατά ένα (1) μέτρο. 

ε) Δεν επιτρέπεται η κατασκευή ανοικτών εξωστών (πα¬ 
τάρια) σε ισόγεια καταστή ματα 
στ) Δεν επιτρέπεται η κατασκευή ημιϋπαιθρίων χώρων 
ζ) Η ΕΠΑΕ μπορεί κατά την κρίση της να επιβάλει επι¬ 
πλέον περιορισμούς ως προς τη θέση και το μέγεθος των 
εξωστών σε κάθε κτίριο χωριστά για λόγους προσαρμο¬ 
γής και προστασίας του κτισμένου και φυσικού περιβάλ¬ 
λοντος. 

8. Επιτρέπεται η κατασκευή εξωτερικής ανοικτής σκά¬ 
λας πλάτους ενός (1) μέτρου για την πρόσβαση μέχρι τον 
Α' όροφο του κτιρίου, η οποία δεν υπολογίζεται στην κά¬ 
λυψη και το συντελεστή δόμησης. 

9. α) Τα ανοίγματα των όψεων (θυρες-παράθυρα) τα 
οποία τονίζονται με διακοσμητικά περιγράμματα ακολου¬ 
θούν τα παραδοσιακό πρότυπα, τόσο ως προς τη θέση 
όσο και σε ό,τι αφορά τις αναλογίες και διαστάσεις οι 
οποίες είναι 1:1,5 ή 1 :2. 

β) Η επιφάνεια των παραπάνω ανοιγμάτων δεν επιτρέ¬ 
πεται να υπερβαίνει το 20% της επιφάνειας της αντίστοι- 
Χης όψης και τα πλήρη τμήματα μεταξύ των ανοιγμάτων 
δεν επιτρέπεται να έχουν πλάτος μικρότερο των 0,50 του 
μέτρου. 

10. - Τα κουφώματα επιβάλλεται να είναι ξύλινα ταμπλα- 
δωτά (καρφωτά ή περαστά) ή γαλλικού τύπου 

- Απαγορεύονται οι αλουμινοκατασκευές κάθε είδους 

- Τα υαλοστάσια και τα σκούρα των παραθύρων βάφο¬ 
νται σύμφωνα με τα παραδοσιακά χρώματα της περιοχής 
(γαλάζιο, καφέ, πράσινο, όχρα, κεραμίδι). 

- Οι εξωτερικές όψεις των κτιρίων επιχρήονται χωρίς να 
αποκλείεται η εμφανής λιθοδομή. Οι όψεις των κτιρίων 
χρωματίζονται με τα παραδοσιακά χρώματα του οικισμού 
(λευκό, όχρα και άτονες διαβαθμίσεις της όχρας, γκρι, 
ανοικτό γαλάζιο, ανοικτό πράσινο) μετά από έγκριση τηο 
αρμόδιας ΕΠΑΕ. 

- Επιτρέπεται η χρησιμοποίηση του χρώματος λουλακί 
ως διακοσμητικού σε τμήμα του κτιρίου. 

- Η τοποθέτηση ηλιακών θερμοσιφώνων και των δοχεί¬ 
ων αποθήκης νερού γίνεται έτσι ώστε να εντάσσονται 
στην κλίση της στέγης και να μην προεξέχουν από αυτήν 
ή σε επιλεγμένα μέρη του ακαλύπτου χώρου του οικοπέ¬ 
δου, ώστε να μην είναι ορατά από τους χώρους προσπέ¬ 
λασης σ’αυτόν. 

- Επιτρέπεται η τοποθέτηση τεντών λευκού υφάσματος 
μόνο στις περιπτώσεις καταστημάτων, χώρων παραμο¬ 
νής ατόμων και κέντρων αναψυχής, μετά από έγκριση τηο 
αρμόδιας ΕΠΑΕ 

11.- Απαγορεύεται η εγκατάσταση φωτεινών επιγρα¬ 
φών και διαφημιστικών πινακίδων. 

- Επιτρέπεται η ανάρτηση στις όψεις των κατάστημά- 

των επιγραφών περιορισμένων διαστάσεων, που δεν 
αλλοιώνουν τη μορφή του κτιρίου μετά από έγκριση της 
αρμόδιας ΕΠΑΕ. Οι επιγραφές πρέπει να είναι στην Ελλη¬ 
νική γλώσσα και μόνον. 

- Επιτρέπεται η μετάφραση της Ελληνικής υπό τον όρο 
ότι τα ξενόγλωσσα στοιχεία δεν υπερβαίνουν το ήμισυ 
των Ελληνικών. 

- Απαγορεύεται η ανάρτηση επιγραφών στα στηθαία 
της στέγης, των εξωστών και κλιμάκων, καθώς και η το¬ 
ποθέτηση ικριωμάτων γενικά στις στέγες των κτιρίων, 
στους ακάλυπτους χώρους των οικοπέδων και στους κοι¬ 
νόχρηστους χώρους του οικισμού. 

12. Δεν επιτρέπεται η κατασκευή κτιρίου σε υποστηλώ- 
ματα (ΠΙΛΟΤΙΣ). 

13. Επιβάλλεται η εγκατάσταση μιας μόνο κεραίας τη¬ 
λεόρασης ανά κΐίριο. 

14. Απαγορεύεται η εγκατάσταση χρήσεων με μεγαφω- 
νικές εγκαταστάσεις, όπως της ΠΑΜΠ και ΝΤΙΣΚΟΤΕΚ. 
Τυχόν υπάρχουσες απομακρύνονται μετά την παρέλευση 
ενός έτους από την ισχύ του παρόντος διατάγματος. 

Άρθρο 3 

Για τον χαρακτηριζόμενο ως παραδοσιακό οικισμό των 
Οινουσσών καθορίζονται και οι παρακάτω όροι προστα¬ 
σίας παραδοσιακών κτιρίων και συνόλων του οικισμού. 

Α. Παραδοσιακά κτίρια. 

1. Κτίρια ή σύνολα κτιρίων, που αποτελούν αντιπροσω¬ 
πευτικά δείγματα της πολεοδομικής και αρχιτεκτονικής 
φυσιογνωμίας του οικισμού θεωρούνται παραδοσιακά. Η 
αξιολόγηση των κτιρίων διενεργείται από την ΕΠΑΕ. 

2. Παραδοσιακό θεωρείται το εκάστοτε αρχικό κτίριο 
καθώς και τα στοιχεία του περιβάλλοντος χώρου αυτού 
(μάντρες, αυλόθυρεςς φούρνοι, κρήνες, βοτσαλωτά δά¬ 
πεδα), όπως και οι εναρμονιζόμενες με αυτό μεταγενέ¬ 
στερες προσθήκες, όχι όμως και τα πάσης φύσεως καθ’ 
ύψος ή κατ’ επέκταση υπάρχοντα προκτίσματα, που αλ¬ 
λοιώνουν το αρχικό κτίριο. Ο καθορισμός των προκτισμά- 
των αυτών, που επιβάλλεται να αφαιρεθούν ή να τροπο¬ 
ποιηθούν σύμφωνα με τις μορφολογικές διατάξεις του 
παρόντος διατάγματος, γίνεται από την ΕΠΑΕ. 

3. α) Απαγορεύεται η κατεδάφιση, καταστροφή ή η αλ¬ 
λοίωση των παραδοσιακών κτιρίων του οικισμού, όπως ε¬ 
πίσης και των επιμέρους αρχιτεκτονικών, καλλιτεχνικών 
και στατικών στοιχείων αυτών. 

β) Γ ια την επισκευή και αποκατάσταση των παλαιών ή ε¬ 
ρειπωμένων κτιρίων αντιπροσωπευτικών της τοπικής πα¬ 
ραδοσιακής αρχιτεκτονικής, επιτρέπεται μετά από έγκρι¬ 
ση της ΕΠΑΕ η χορήγηση αδείας, έστω και κατά παρέκ¬ 
κλιση από τις διατάξεις του παρόντος ως προς την 
κάλυψη, το ύψος και τον συντελεστή δόμησης του οικο¬ 
πέδου, προκειμένου να αποκατασταθεί το κτίριο στην 
αρχική του μορφή, όπως αυτή αποδεικνύεται από φω¬ 
τογραφίες, τεκμηριωμένη έρευνα, ίχνη επί του ομόρου ή 
άλλα στοιχεία. 

γ) Επιτρέπεται επίσης η επισκευή, η αποκατάσταση πα¬ 
ραδοσιακού κτιρίου η προσθήκη λειτουργικών χώρων πε¬ 
ριορισμένων διαστάσεων, απαραίτητων για την εξυπηρέ¬ 
τηση των αναγκώντου κτιρίου, όπως λουτρού ή κουζίνας, 
έστω και κατά παρέκκλιση από τις διατάξεις του παρό¬ 
ντος χωρίς υπέρβαση του συντελεστή δόμησης μετά από 
έγκριση της ΕΠΑΕ. 

δ) Επιτρέπεται η αναστήλωση ερειπωμένου κτίσματος 
ύστερα από τεκμηριωμένη έρευνα η οποία αποδεικνύει 


την ακριβή μορφή του λαμβάνοντας υπόψη στοιχεία, 
όπως ίχνη επί του εδάφους, ίχνη επί ομόρου κτιρίου, φω¬ 
τογραφίες, παλιά σχέδια, συμβόλαια, πίνακες κ.λπ., σε 
συνδυασμό με τα μορφολογικά στοιχεία του οικισμού, 
έστω και κατά παρέκκλιση από τις διατάξεις του παρό¬ 
ντος. 

4. Είναι δυνατή η επισκευή υφισταμένων κτιρίων, που 
δεν προσαρμόζονται στις μορφολογικές διατάξεις του 
παρόντος διατάγματος, για λόγους υγιεινής και ασφάλει¬ 
ας. 

5. Άδεια κατεδάφισης παλαιών κτισμάτων ή αφαίρεσης 
λειτουργικών στοιχείων από αυτά, όπως και κατεδάφισης 
εξοπλισμού ιδιωτικών και δημόσιων χώρων (μάνδρες,, 
λιθόστρωτα, βρύσες) χορηγείται μόνο μετά από έγκριση 
της ΕΠΑΕ. 

6. Για τη διαμόρφωση των ακάλυπτων χώρων των οικο¬ 
πέδων επιτρέπονται μόνο οι απολύτως αναγκαίες εκσκα¬ 
φές. 

Σε περίπτωση κεκλιμένου εδάφους επιτρέπεται η δια¬ 
μόρφωση του ακαλύπτου χώρου του οικοπέδου με ανα- 
λειματικούς τοίχους ή πρανή με μέγιστο ύψος ένα και μι¬ 
σό (1,5μ.). Στην περίπτωση κατασκευής τοίχων αντίστή 
ριξης αυτοί διαμορφώνονται από απόψεως υλικών και 
τρόπου κατασκευής σύμφωνα με τα παραδοσιακά πρό¬ 
τυπα και τις υποδείξεις της ΕΠΑΕ. 

7. Απαγορεύεται η κατασκευή λυομένων οικίσκων. 

8. α) Τα έργα υποδομής των Οργανισμών Κοινής Ωφέ¬ 
λειας (ΔΕΗ, ΟΤΕ κλπ) επιβάλλεται να είναι υπόγεια. 

β) Οι παραπάνω οργανισμοί αναλαμβάνουν με δαπάνες 
τους την αναμόρφωση και βελτίωση των εγκαταστάσεών 
τους, ώστε να μην προσβάλλεται το περιβάλλον. 

Υποχρεούνται επίσης να αναλαμβάνουν την αποκατά¬ 
σταση τηςαρχικής μορφής των δρόμων και κοινόχρηστων 
χώρων, όπου επενέβησαν για την εγκατάσταση των δι¬ 
κτύων τους. 

γ) Η τοποθέτηση των μετρητών του ηλεκτρικού ρεύμα¬ 
τος όπως και η τοποθέτηση κάθε άλλου στοιχείου παρο¬ 
χών Οργανισμών Κοινής Ωφέλειας επιβάλλεται να γίνεται 
σε θέση που δεν προβάλλεται σε κοινόχρηστους χώρους. 

9. Κάθε εργασία που αφορά την διαμόρφωση, τροπο¬ 
ποίηση, ανάπλαση κοινόχρηστων χώρων (οδών, πλα¬ 
τειών, κριπηδωμάτων κ.λ.π.) εκτελείται με τρόπο προ¬ 
σαρμοσμένο στα παραδοσιακά πρότυπα και μετά από 
έγκριση της ΕΠΑΕ. 

ΙΟ.Για οποιαδήποτε οικοδομική εργασία απαιτείται έκ¬ 
δοση οικοδομικής αδείας, που χορηγείται μετά από έ¬ 
γκριση της αρμόδιας ΕΠΑΕ. 

Έγκριση της ΕΠΑΕ απαιτείται και στην περίπτωση επι¬ 
σκευών για τις οποίες σύμφωνα με το άρθρο 22 (παρ. 1) 
του Ν. 1577/1985 «ΓΟΚ» (Α 210), δεν απαιτείται οικοδομι¬ 
κή άδεια. 

11.Σε περίπτωση εφαρμογής του άρθρου 41 του Ν. 
1337/1983 δε επιτρέπεται υπέρβαση του μεγίστου ύψους 
και αριθμού ορόφων που καθορίζονται με την παράγρα¬ 
φο 4 του άρθρου 2 του παρόντος, π.διατάγματος. 

Αρθρο 4 

1. Στην εκτός των ορίων του παραδοσιακού οικισμού πε¬ 
ριοχή και σε βκτίνα πεντακοσίων (500 μ.) μέτρωντα κτίρια 
οικοδομούνται σύμφωνα μετά μορφολογικά στοιχεία που 
καθορίζονται για τον παραδοσιακό οικισμό και μετά από 
γνώμη της αρμόδιας ΕΠΑΕ. 

2. Υπάρχοντα παραδοσιακά και διατηρητέα κτίρια 

εκτός των ορίων του παραδοσιακού οικισμού επισκευά¬ 
ζονται ως έχουν έστω και αν δεν πληρούν τις προϋπο¬ 
θέσεις αρτιότητας που καθορίζονται για την εκτός ορίων 
οικισμού περιοχή και μετά από γνώμη της αρμόδιας 
ΕΠΑΕ. 

Αρθρο 5 

Αναθεώρηση οικοδομικών αδειών, σύμφωνα με τις 
προϊσχύουσες διατάξεις επιτρέπεται μόνο στις περιπτώ¬ 
σεις των εδαφίων α και β'της παρ. 2 και του εδαφίου α της 
παρ. 3 του άρθρου 6 του από 8-7-1993 Π. Διατάγματος 
«Τρόπος έκδοσης οικοδομικών αδειών και έλεγχος των 
ανεγειρομένων οικοδομών» (Δ' 795). 


Άρθρο 6 

Η ισχύς του παρόντος διατάγματος ισχύει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Αιγαίου αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 14 Μαΐου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΑΙΓΑΙΟΥ 

ΣΤΑΥΡΟΣ ΜΠΕΝΟΣ 

ΑΠΟΦΑΣΕΙΣ 

Αριθ. 1167 (2) 

Τροποποίηση ρυμοτομικού σχεδίου στο Ο.Τ. 1337 του 
Δ' Συγκροτήματος. 

Η ΝΟΜΑΡΧΗΣ ΠΕΙΡΑΙΑ 

Έχοντας υπόψη: 

1. Τις διατάξεις του Ν. Δ/τος της 17.7.1923, όπως με¬ 
ταγενέστερα τροποποιήθηκαν και συμπληρώθηκαν και 
ειδικότερα τα άρθρα 3 και 70. 

2. Τις διατάξεις του Α.Ν. 314/1968 (ΦΕΚ 47/Α'), όπως 
τροποποιήθηκαν με το υπ’ αριθ. 1018/71 Ν. Δ/γμα (ΦΕΚ 
220/Α') και με την παρ. 3 του άρθρου 34 του Ν. 1577/85 
(ΦΕΚ210/Α'). 

3. Τις διατάξεις του υπ.αριθ. 183/86 Π.Δ/τος (ΦΕΚ70/Α') 
περί «Έγκριση τροποποιήσεως σχεδίων πόλεων και κα¬ 
θορισμός όρων και περιορισμών δόμησης από τους Νο¬ 
μάρχες». 

4. Την εγκύκλιο ΔΤΕ/δ/43511/161/55/13.06.88 του 
Υ. ΠΕ.ΧΩ.ΔΕ περί« Οδηγίες και προδιαγραφές για τροπο¬ 
ποιήσεις κ.λπ. ρυμοτομικών σχεδίων». 

5. Τις διατάξεις του από 05.10.1989 Π.Δ/τος (ΦΕΚ 
645/Δ/8.10.1989) περί «Μεταβίβαση αρμοδιοτήτων, τρο¬ 
ποποιήσεων εγκεκριμένου σχεδίου πόλεως και πολεοδο- 
μικών εφαρμογών στο Δήμο Νίκαιας (Ν. ΑΤΤΙΚΗΣ)». 

6. Την με αριθ. 297/98 απόφαση του Δημοτικού Συμ¬ 
βουλίου του Δήμου Νίκαιας. 

7. Τις με αριθ. Πρωτ. Κ413/98 & Κ60/99 ομόφωνη γνω¬ 
μοδότηση του ΣΧΟΠ Νομαρχίας Πειραιά, που συμφωνεί 
με την εισήγηση του Δήμου, αποφασίζουμε: 

1. Την τροποποίηση του εγκεκριμένου ρυμοτομικού 
σχεδίου στο ΟΤ 1337 του Δ' Συγκροτήματος του Δήμου 
Νίκαιας και συγκεκριμένα την κατάργηση της πρασιάς 
στις ιδιοκτησίες με αριθμούς 1,2,3, και τη μετακίνηση της 
οικοδομικής γραμμής στα όρια του υφιστάμενου κτίσμα- 
τος (1) με αντίστοιχη μετακίνηση του πεζοδρόμου και μεί¬ 
ωση του χώρου πρασίνου για τους κάτωθι λόγους: 

Να μην ρυμοτομούνται τα κτίρια 1 και 2. 

Σύμφωνα με το από 21.9.1932 διάταγμα ρυμοτομίας 


ένταξης της περιοχής στο σχέδιο πόλης οι ιδιοκτησίες (1, 
2, 3) δεν ρυμοτομούνται. 

Σύμφωνα με την 256/89 οικοδομική άδεια που εξεδόθη 
από την Δ/νση Πολεοδομίας Πειραιά σε εφαρμογή του 
από 21.9.1932 διατάγματος ρυμοτομίας κατασκευάστη¬ 
κε διώροφη οικοδομή στην ιδιοκτησία 1. 

Με την από 16.3.1988 απόφαση Νομάρχη Πειραιά (ΦΕΚ 
378/Δ731.5.1988) Εγκρίθηκε τροποποίηση του ρυμοτομι¬ 
κού σχεδίου στην περιοχή του Δ' Συγκροτήματος. 

Έτσι δημιουργήθηκε ένας ΧΩΡΟΣ ΠΡΑΣΙΝΟΥ και ταυ¬ 
τόχρονα ρυμοτομήθηκαν οι ιδιοκτησίες 1,2, 3. 

Να αποφύγουμε τα σοβαρά κοινωνικά και οικονομικά 
προβλήματα που έχει προκαλέσει το ρυμοτομικό σχέδιο 
στις οικογένειες των ιδιοκτησιών 1,2,3. 

Σε σχέση με την μείωση του Χώρου Πρασίνου θεωρού¬ 
με ότι δεν βλάπτετε το συνολικό άθροισμα των κοινοχρή¬ 
στων χώρων όταν προωθούνται και άλλες τροποποιήσεις 
που όχι μόνο ισοσταθμίζουν την μείωση αλλά το αυξά¬ 
νουν ακόμα περισσότερο. 

Ο Δήμος δεν έχει την οικονομική δυνατότητα για την 
απαλλοτρίωση των κτισμάτων και δεν κατέστη δυνατόν η 
αποζημίωση των δικαιούχων ιδιοκτητών από το 1988 μέ¬ 
χρι σήμερα. 

Η πιο πάνω ρύθμιση εναρμονίζει το ρυμοτομικό σχέδιο 
με την ήδη υπάρχουσα υλοποιημένη κατάσταση και δεν 
δημιουργείται πρόβλημα στο πολεοδομικό ιστό της πό¬ 
λης. 

Ολα τα ανωτέρω φαίνονται στο συνημμένο τοπογραφι- 
κό διάγραμμα κλίμακας 1:500 και αποτελεί αναπόσπαστο 
μέρος της εισήγησης αυτής. 

2. Από τις διατάξεις αυτής της απόφασης δεν προκύ¬ 
πτουν δαπάνες σε βάρος του προϋπολογισμού του Δήμου. 

Η απόφαση αυτή να δημοσιευθεί στη Εφημερίδα της 
Κυβερνήσεως. 

Πειραιάς, 13 Μαΐου 1999 
Η Νομάρχης 

ΜΑΙΡΗ ΣΟΡΩΤΟΥ - ΤΣΑΝΑΚΗ 

ΔΙΟΡΘΩΣΕΙΣ ΣΦΑΛΜΑΤΩΝ 

(3) 

Στο ΦΕΚ 14/Δ721.1.1998, στο οποίο δημοσιεύθηκε η 
ΔΙ2α/Φ.74/36449/19.12.97 ειδοποίηση παρακατάθεσης 
διορθώνεται ο αριθμός απόφασης του Μονομελούς Πρω¬ 


τοδικείου Λιβαδειάς που καθόρισε τις προσωρινές τιμές 
αποζημίωσης, από το λανθασμένο «166/17.9.96 Μον. 
Πρωτ. Λιβαδειάς», στο ορθό «116/17.9.96 Μον. Πρωτ. Λι¬ 
βαδειάς». 

(ΑπότοΥΠΕΧΩΔΕ) 

